Roma Gadang Kajang Padati

al=|jmpl|280x280px|Panerrapan ata'  Kajang Padati è Balai Kotta Padang
Roma Gadang Kajang Padati panèka roma adhât è Minangkabau sè ta' anḍi' ata' sè abhângon gonjong, namong noro'è bhângon ata' pedati sè aropa ata' pelana, namong tajhem (lancip) è konco'na. Roma adhât panèka bisa ètemmoè è Padang, khusussa è ḍaèra Kuranji, Pauh, bân Koto Tangah.Rahmat Irfan Denas (2019). "Kajang Padati Padang yang Tergerus". Harian Khazanah. 

È jhâman Kesultanan Acèh, bâḍâ atoran jhâ' roma gadang ta' kèngèng nèndhâ roma adhât è Darek, namong kodhu camporan Acèh sareng Minangkabau. Karana panèka roma adhât ka’ḍinto èpangaro sareng Acèh, langkong-langkong ḍâri bhângon ondhâghân sareng okèranna.

 Sajhârâ 
Kesultanan Aceh èawwâlè kalabân karaja'an Samudra Pasai, sè saterrossa aobâ Acèh dhâddhi wilajâ kosmopolitan. Kesultanan Ace bâḍâ è konco' ḍâjânaSumatera, madhâddhi pamaso'an ka Selat Malaka bân bâḍâ è pèngghirrâ Samudra Hindia. Orèng ḍâri pan-bârâmpan kennengngan è dhunnya ḍâtâng ka Aceh bânnè namong ka'angghuy nyarè pon-rempon bân ngissè'è polè parsaḍiyâ'ân, namong jhughân ka'angghuy mamajhuwaghi paradaban, akadhi wisatawan Arab bân Gujarat.

Bânya' aspek bhudhâjâ material wilajâ pasèsèr èpangaro sareng Kesultanan Acèh, tamaso' roma-roma tradisional ala Melayu (Acèh). Cateddhân sè èmolaè ḍâri taon 1500 noddhuwaghi jhâ' arsitektur roma tradisional panèka dhâddhi poko' ḍâri aspirasi Kesultanan Acèh. È taon ghânèka jhughân sèttong pangèran Minangkabau sareng sèttong pottrè Acèh akabin. Namong, pakabinan ka’ḍinto ta’ ajhâlân kalabân saè, saèngghâ Acèh mangka' tor nyerrang ka Minangkabau. Acèh jhughân ngontrol sombher-sombher komoditas dhâghâng è pasèsèr bârâ'.

Molaè taon 1607 bâkto Acèh sè èpèmpèn sareng Sultan Iskandar Muda ngobâsaè pasèsèr bârâ', Acèh aghuli mènangka monopoli dhâghâng bân ro'-noro' ḍâlem adhât kabhudhâjâ'ân, kantos noro' makalowar paratoran. Sala sèttong atoranna èngghi panèka roma adhât kodhu èpaddhek kalabân nyampor pangaro Acèh sareng Minangkabau, tor ta’ kèngèng nindhâ roma adhât sè baḍâ è darek.

Pan-bârâmpan panalètè apangrasa jhâ’ sabbâb èlaksana’aghi paratoran ka’ḍinto karana masala topografi è ḍaèra sè ta' yâkin bisa maddhek roma-roma gadang akadhi sè baḍâ è ḍaèra Darek. Mèlana, baḍâ bhidhâna roma adhât è ḍaèra Darek bân ḍaèra pasèsèr akadhi Kotta Padang.

 Tipologi 
kiri|jmpl|208x208px|Gerobak se etarek kerbuy e Minangkabau.
Roma Gadang Kajang Padati èbhângon ka'angghuy pottrana sè anḍi' hubungan sareng panakanna sè didakekan otabâ èpasemma'.Purwanita Setijanti (2012). "Eksistensi Rumah Tradisional Padang dalam Menghadapi Perubahan Iklim dan Tantangan Jaman" (PDF). Institut Teknologi Sepuluh November. Saccara arsitektur, gheddhung panèka akadhi roma gadang jennis ata' sè aropa'aghi Tungkuih Nasè'. Bhidhâna bâḍâ è attas ata'an, sè aropa'aghi ata' pelana kalabân konco'na ta' èyangkat. Ènyamaè Kajang Pedati polana bhângon ata'na ngadopsi bhângon ata' pedati, alat transportasi tradisional sè ètarèk kerbhuy.

 Sombher